Trichius

Se systematisk inndeling

Trichius er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster. Det er én art i Norge, humlebillen (Trichius fasciatus).

Utseende 
Middelsstore (gjerne ca. 10 millimeter), kraftige, langbeinte gullbasser. Artene ligner overflatisk på humler og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med gule eller hvitaktige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd.

Levevis 
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Trichius Fabricius, 1775 
 Trichius abdominalis Ménétries, 1832
 Trichius albomaculatus (Moser, 1902)
 Humlebille, Trichius fasciatus (Linnaeus, 1758) – vanlig i Norge
 Trichius gallicus Dejean, 1821
 Trichius japonicus Janson, 1885
 Trichius orientalis Reitter, 1894
 Trichius quadrilineatus Hope, 1831
 Trichius sexualis Bedel, 1906
 Trichius trilineatus Ma, 1992
 Trichius tronqueti Antoine, 2002
 Trichius zonatus Germar, 1831 - nå vanligvis plassert som en underart av Trichius gallicus

Kilder 
 Oversikt over artene
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om skarabider s. 270-279.
 Fauna Europaea Web Service Version 2.4 (2011) Utbredelsesdatabase over europeiske dyr

Eksterne lenker 
 

Gullbasser
Biller formelt beskrevet i 1775
Dyr formelt beskrevet av Johann Christian Fabricius